Neno nunha manifestación de orientación cristiá.
A visión que ten o **cristianismo da homosexualidade** é moi diversa. Algunhas igrexas cristiás son totalmente contrarias á admisión de prácticas sexuais entre persoas do mesmo sexo porque ven nelas unha ofensa ao seu deus. Outras consideran que as relacións sexuais son expresión do amor e admítenas dentro da súa moral. Entre estas dúas posturas extremas hai moitos matices, tantos como interpretacións hai da mensaxe de Xesús de Nazaret.

Catolicismo
-----------

A postura oficial da Igrexa Católica provén, en parte, da interpretación tendenciosa [] dos textos sagrados, e en parte do mantemento dunha tradición patriarcal heterocéntrica.

Actualmente a principal igrexa cristiá por volume de crentes é a Católica. A súa postura oficial no referente á práctica homosexual está expresada no Catecismo, que afirma que *"os actos homosexuais son intrinsecamente desordenados. (...) Son contrarios á lei natural. Pechan o acto sexual ao don da vida. Non proceden dunha verdadeira complementariedade afectiva e sexual. Non poden recibir aprobación en ningún caso"*. Neste principio apréciase a permanencia da filosofía estoica na identificación entre sexualidade aceptable e procreación. No relativo ás persoas homosexuais, o Catecismo afirma que *"non elixen a súa condición homosexual; esta constitúe para la maioría deles unha auténtica proba. (...) As persoas homosexuais están chamadas á castidade. Mediante virtudes de dominio de si mesmo que eduquen a liberdade interior (...) poden e deben acercarse gradual e resoltamente á perfección cristiá."*.

Protestantismo
--------------

Outras igrexas cristiás non católicas non ven nas prácticas sexuais con persoas do mesmo sexo unha violación do seu código moral. Dentro desta corrente integradora, a igrexa cuáquera británica aprobou en xullo do 2009 a celebración de casamentos relixiosos entre persoas do mesmo sexo, e solicitou ao Goberno a súa validación civil. É certo que as congregacións cuáqueras do Reino Unido e Australia son especialmente proclives a considerar as persoas homosexuais en réxime de igualdade, mentres que as dos Estados Unidos e Suráfrica están inspiradas por unha filosofía máis homófoba. En xeral, semella haber unha relación directa entre a maior apertura e o maior desenvolvemento económico e social.

Normalmente aquelas igrexas máis favorables ao trato igualitario son as que levan feito máis avances tamén en materia de igualdade de xénero, como é o caso da Igrexa Episcopaliana ou da Igrexa Luterana Evanxélica de América, que permiten o ordenamento de mulleres e de persoas abertamente homosexuais. Para sorpresa dos seus fieis, a Igrexa Episcopaliana de Míchigan, no ano 1973, informaba:

> 
> 
> *"A comisión descubriu que é imposible estudar en profundidade o feito homosexual sen advertir un elemento de misterio nun fenómeno que se resiste a ser plenamente despexado. Ningún científico acadou de xeito convincente illa-las "causas" da personalidade homosexual. Tampouco a literatura teolóxica examinada pola Comisión se amosa unánime verbo da valoración da homosexualidade. A postura tradicionalmente negativa da Igrexa perante este tema resultou menos xustificada e menos convincente do que supuña a Comisión por anticipado. Estamos convencidos de que nos atopamos non perante unha aberración, senón máis ben ante un misterio: a natureza do amor mesmo".*
> 
> 

Por último, a Sociedade Teolóxica Americana afirma:

> 
> 
> *"Malia non podermos acusar á Igrexa de ter mantido unha persecución constante contra os homosexuais, hai que admitir que contribuíu ideoloxicamente á persecución dos homosexuais polo Estado. A Igrexa participa das responsabilidades que supón a longa historia das persecucións contra o comportamento homosexual na sociedade civil occidental".*
> 
>

Ortodoxia
---------

| * v
* c
* e
Orientación e identidade xenérico-sexuais |
| --- |
| Identidades do xénero | Macho ·  Femia ·  Androxinia  ·  Interxénero ·  Intersexualidade ·  Panxénero ·  Transxénero |
| Terceiro xénero | Eunuco ·  Fa'afafine ·  Fakaleiti ·  Femminiello ·  Hijra ·  Kathoey ·  Khanith ·  Mahu ·  Mukhannathun ·  Muxe' ·  Virxe xuramentada ·  Bissu ·  Dous espíritos ·  Travestismo ·  Transformismo |
| Orientacións sexuais | Asexualidade ·  Bisexualidade ·  Heterosexualidade ·  Homofilia ·  Homosexualidade ·  Pansexualidade ·  Pomosexualidade ·  Non heterosexual |
| Roles de xénero | Home ·  Muller ·  Boi ·  Genderfuck ·  Womyn |
| Véxase tamén | Sexualidade ·  Gay ·  Lesbiana ·  Queer ·  Poliamor ·  Homofobia ·  Bifobia ·  Transfobia ·  Ex gai ·  LGTB ·  Adelphopoiesis ·  Matelotage ·  Matrimonio entre persoas do mesmo sexo ·  A homosexualidade na historia ·  Cristianismo e homosexualidade ·  Día do Orgullo Gai ·  Parella de feito |

Notas
-----

1. ↑  "Catecismo de la Iglesia Católica" (Htm) (en *(en castelán)*). Consultado o 22/06/2010.
2. ↑  GEEN, J. (31/07/2009). www.pinknews.co.uk, ed. "Quakers agree to hold gay marriages" (en *(en inglés)*). Arquivado dende o orixinal (Html) o 07/09/2009. Consultado o 22/06/2010.
3. ↑  GEEN, J. (04/06/2010). www.pinknews.co.uk, ed. "US Episcopal leader stands firm in support for gay bishops" (en *(en inglés)*). Consultado o 22/06/2010.
4. ↑  LOVE, C. (19/04/2010). www.huffingtonpost.com, ed. "The Lutheran Church Embraces the LGBTQ Community!" (Html) (en *(en inglés)*). Consultado o 22/06/2010.
5. 1 2  CHAO REGO, X. (1999). *A condición homosexual*. *Galaxia, Vigo*. ISBN 84-8288-268-6.

Véxase tamén
------------

### Outros artigos

* Homosexualidade
* Cristianismo

|  |  |
| --- | --- |
| Control de autoridades | 
* Wd: Q767892
* LCCN: sh2008105760
* Orthodox Encyclopedia: 166121

 |